### Beslutningstema

Udvalget drøfter det foreløbige udkast til Erhvervs- og Turismestrategi.

### Historik

Klima-, Vækst- og Udviklingsudvalget godkendte i januar en procesplan for udarbejdelse af kommende Erhvervsstrategi.

Det er hensigten, at erhvervs- og turismestrategien skal sætte retningen for vækst og udvikling i Tønder Kommune. Strategien skal samle de indsatser relateret til erhvervs- og turismeområdet, som Klima-, Vækst- og Udviklingsudvalget står i spidsen for jf. kompetenceplanen. Strategien bliver bl.a. retningsgivende for de resultatkontrakter, der indgås med hhv. Tønder Erhvervsråd og Rømø-Tønder Turistforening for 2024.

### Sagsfremstilling

Den 13. november blev holdt en workshop, hvor Kommunalbestyrelsen og en lang række interessenter inden for erhverv og turisme samt uddannelsesinstitutioner var inviteret til at give input til den kommende Erhvervs- og Turismestrategi.

Klima-, Vækst- og Udviklingsudvalget har tidligere udpeget følgende som overordnede temaer for workshoppen:

• Erhvervsfremme og –udvikling

• Turismeudvikling

• Grøn omstilling

• Uddannelse og arbejdskraft

• Infrastruktur

Forvaltningen er i gang med at sammenskrive strategien. Der er vedhæftet et foreløbigt udkast til strategien, som ønskes drøftet i udvalget. Herefter færdiggør forvaltningen strategien, som kommer til politisk godkendelse i januar. Forinden sendes udkast til strategien til drøftelse i Tønder Erhvervsråd, Rømø-Tønder Turistforening og Detailforum.

### Kommunaldirektøren indstiller,

|  |  |
| --- | --- |
| at | udvalget drøfter det foreløbige udkast til Tønder Kommunes Erhvervs- og Turismestrategi. |

### Beslutning

Under "Aktører" indarbejdes et afsnit, som sætter retning for arbejdet med den fremtidige struktur på området.